Ja. Etter det første kurset får den nye kursdeltakeren en primærtrener. En primærtrener har selv jobbet intensivt med sin egen stamming og vært på flere McGuire-kurs. Det stilles høye krav for å være primærtrenere i McGuire-programmet, blant annet gjennomføring av grunnutdanning med påfølgende eksamen og resertifiseringer. En primærtrener fungerer som en støtte for den nye kursdeltakeren og det oppfordres til daglig eller ukentlig kontakt.
Det finnes også flere støttegrupper. Blant annet har man støttegrupper i både Oslo, Bergen og Trondheim. Her møtes gamle og nye kursdeltakere for å trene taleteknikken, gjensidig erfaringsutveksling og for å utvide sin komfortsone.
Etter sitt første kurs har man også mulighet til å delta på så mange kurs man ønsker, i hele verden.